รอมัลลอฮ์

รอมัลลอฮ์ () เป็นเมืองหลวงโดยพฤตินัยของรัฐปาเลสไตน์ มีประชากรราว 301,296 คน มีพื้นที่ 16.3 ตารางกิโลเมตร ตั้งอยู่ใจกลางเวสต์แบงก์​ โดยอยู่ติดกับเมืองอัลบีรอฮ์และห่างจากกรุงเยรูซาเลม ไปทางทิศเหนือ 10 กิโลเมตร มีความสูง 880 เมตรเหนือระดับน้ำทะเล เมืองนี้เป็นที่ตั้งขององค์การบริหารแห่งชาติปาเลสไตน์​ (PNA)​ ตามประวัติศาสตร์ในอดีตเป็นเมืองที่ประชากรส่วนใหญ่เป็นชาวอาหรับคริสเตียน​ ต่อมาชาวมุสลิมได้กลายมาเป็นประชากรส่วนใหญ่ในขณะที่ชาวอาหรับคริสเตียนกลายเป็นประชากรส่วนน้อย

อ้างอิง
หมวดหมู่:ปาเลสไตน์
หมวดหมู่:เมืองในเวสต์แบงก์